31 Hape Bajuda ba thonaka majoe hore ba mo tlepetse ka ’ona.+ 32 Jesu a ba araba: “Ke le bontšitse mesebetsi e mengata e metle e tsoang ho Ntate. Le ntlepetsa ka majoe ka lebaka la mosebetsi ofe ho eona?” 33 Bajuda ba mo araba: “Ha re u tlepetse ka majoe ka lebaka la mosebetsi o motle, empa ke ka lebaka la nyefolo,+ esita le ka lebaka la hore uena, le hoja u le motho, u iketsa molimo.”+ 34 Jesu a ba araba: “Na ha hoa ngoloa Molaong+ oa lōna, ‘Ke itse: “Le melimo”’?+ 35 Haeba a bitsitse bao lentsoe la Molimo le tlileng khahlanong le bona ‘melimo,’+ ’me leha ho le joalo Lengolo le ke ke la etsoa lefeela,+ 36 na le re ho ’na eo Ntate a mo halalelitseng le ho mo roma lefatšeng, ‘Ua nyefola,’ kahobane ke itse, ke Mor’a+ Molimo? 37 Haeba ha ke etse mesebetsi+ ea Ntate, le se ke la ntumela. 38 Empa haeba kea e etsa, esita le hoja le sa ntumele, le lumele mesebetsi,+ e le hore le ka tseba le hore le ka tsoela pele ho tseba hore Ntate o bonngoeng le ’na ’me le ’na ke bonngoeng le Ntate.”+ 39 Ka hona ba boela ba leka ho mo tšoara;+ empa a tloha ba se ke ba mo fihlela.+